Document ID: /roh_data/filtered/fineweb-2-filterrobots_roh.jsonl.gz/59775

Il motiv per il bun onn saja stà il schlargiament da la fatschenta d'investiziuns e la fatschenta d'administrar la facultad sco era investiziuns en projects d'innovaziun. Cun quest onn da fatschenta resta la Banca Chantunala Grischuna a la testa dal martgà en Grischun. Per l'onn da fatschenta actual quinta la banca cun in regress. Quai pervi dals tschains negativs.
Ultima radunanza per Alois Vinzens
Per l'ultima giada ha il CEO Alois Vinzens manà la radunanza dals participants. Durant la radunanza ha la direcziun da la banca prendì cumià dad el. En settember è vegnì enconuschent che Alois Vinzens vegn a dar giu la direcziun operativa a Daniel Fust. Quel surprenda quel post a partir da l'entschatta october 2019.
RR novitads 16:00